Súradnice: 49°01′36″S 18°14′54″V﻿ / ﻿49,02677°S 18,24831°V﻿ / 49.02677; 18.24831

**Tovarský potok** je potok na strednom Považí, preteká severozápadnou časťou okresu Ilava. Je to najvýznamnejší pravostranný prítok Lednice, meria 20,1 km a je tokom IV. rádu. Na hornom toku vytvára slovensko-českú štátnu hranicu (cca 4 km). Na strednom toku, v okolí obce Červený Kameň, prerezáva bradlové pásmo a oddeľuje masív Vršatských bradiel na juhu od Červenokamenského bradla na severe. Od tejto obce až po vyústenie do Ilavskej kotliny formuje Červenokamenskú dolinu, pričom na pravom brehu sa ešte vypínajú ojedinelé skupiny bradiel (v oblasti Veľkého a Malého Hradišťa a Skalíc). Horný tok má český názov *Zápechová*.

Prameň
------

Prameň leží v Bielych Karpatoch na južnom svahu Končitej (817,2 m n. m.) v nadmorskej výške približne 745 m n. m.

Smer toku
---------

Od prameňa tečie potok najprv severojužným smerom, pričom vytvára oblúk ohnutý na západ, za samotou Nebrová sa postupne oblúkom stáča a pokračuje na východ, pred obcou Červený Kameň sa začína stáčať na juhovýchod, potom od obce Mikušovce tečie severojužným smerom až po Tuchyňu, odtiaľ pokračuje k ústiu juhovýchodným smerom

Geomorfologické celky
---------------------

* Biele Karpaty, podcelky Kýčerská hornatina, Kobylináč, Vršatské bradlá
* Považské podolie, podcelky Bielokarpatské podhorie a Ilavská kotlina

Prítoky
-------

Sprava prítok z juhozápadného svahu Končitej, z južného svahu Požáru (791,6 m n. m.) (oba prítoky pritekajú z územia Česka), tri prítoky ústiace pri samote Nebrová, potok Divinec, prítok prameniaci severozápadne od kóty 655,3 m, prítok z Brezovskej doliny, z východného svahu Zvonovej hory (722,4 m n. m.), spod sedla Chotuč (618 m n. m.), tri prítoky spod Veľkého Hradišťa (525,8 m n. m.), spod Skalíc; zľava prítok (598,4 m n. m.) zo severozápadného svahu Krivej Tuchyne (711,2 m n. m.), z oblasti Hrabovej, prítok prameniaci juhozápadne od kóty 678,9 m, prítok ústiaci v osade Trokanovo, Strošovský potok, Dúbravský potok, prítok z južného svahu Strachoňovca (786 m n. m.), spod Červenokamenského sedla (640 m n. m.), z juhovýchodného svahu Závlačnej (635,5 m n. m.) a potok pretekajúci osadou Babinec

Ústie
-----

Ústie do Lednice južne od obce Dulov v nadmorskej výške približne 242 m n. m.

Obce
----

Osady Zápechová, Nebrová a Trokanovo, Červený Kameň, Mikušovce a Tuchyňa

Fotogaléria
-----------

* Potok pri hraničnom prechodePotok pri hraničnom prechode
* Bezmenný prítok v osade ZápechováBezmenný prítok v osade Zápechová
* Potok v prírodnej pamiatke NebrováPotok v prírodnej pamiatke Nebrová
* Potok v obci Červený KameňPotok v obci Červený Kameň

Iné projekty
------------

Commons
* Spolupracuj na Commons Commons ponúka multimediálne súbory na tému **Tovarský potok**

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-10-01]. Dostupné online.

| * z
* d
* u
Vodné toky v povodí Lednice |
| --- |
| *Lednica* → *Váh* → *Dunaj* |
| 
* Brezovský potok
* Divinec
* Dúbravský potok
* Javorník
* Kamenný potok
* Krivý potok
* Kvašov
* Kýčerský potok
* **Lednica**
* Nebrová
* Strošovský potok
* **Tovarský potok**
* Zrnovský potok
* Zubák

 |

| * z
* d
* u
Vodné toky v povodí **Váhu** (od Bielej vody po Biskupický kanál) |
| --- |
| 
* Bolešovský potok
* Dubnický potok
* Kebliansky potok
* Klobušický potok
* Kľúčovský potok
* **Kočkovský kanál**
* Kolačniansky potok
* Kolačínsky potok
* Košariský potok
* Krivoklátsky potok
* **Lednica**
* Lieskovec
* Lučkovský potok
* Ľuborča
* Orechovský potok
* **Podhradský potok (prítok Váhu, Ilava)**
* Podhradský potok (prítok Váhu, Pruské)
* Prejtiansky potok
* **Pružinka**
* Sedmerovský potok
* Seličný potok
* **Súčanka**
* **Teplička**
* **Tovarský potok**
* **Vlára**
* Závadský potok

 |
| 
Súvisiace šablóny
Vodné toky v povodí Lednice
Vodné toky v povodí Podhradského potoka
Vodné toky v povodí Pružinky
Vodné toky v povodí Súčanky
Vodné toky v povodí Tepličky
Vodné toky v povodí Váhu (5. časť) a (7. časť)
Vodné toky v povodí Vláry
 |

Autoritné údaje: * SNK: 90409
* VIAF: 2446156565719123500000